KURVBLOMSTREDE, COMPOSITÆ. 



520. Hamp-Hjortetrøst, Eupatorium cannabinum L, 



Familien Kurvblomstrede er den Blomsterplante-Familie, 

 som har flest Repræsentanter i Norden; ogsaa i de fleste andre 

 Egne af Jorden, alene med Undtagelse af de egentlig højarktiske 

 Lande, hører den til de artsrigeste Plantefamilier. 



Dens Formrigdom vil fremgaa af de 49 Tavler i Hovedbindene 

 af „Billeder af Nordens Flora '^*) og dertil kommer endnu 41 her i 

 Tillægsbindet. Familiens Særkende er de i Kurv samlede over- 

 sædige Blomster, der er omgivne af beskyttende Højblade (Svøbet), 

 og den nødagtige Frugt. Den deles naturligt i to Underfamilier: 

 Tungeblomstrede (Ligulifioræ eller Cichorieæ), se BNF, Side 26, 

 og Rørblomstrede (Tnhulifioræ); den sidste Afdeling inddeles igen 

 i en Del mindre Grupper, af hvilke vi i BNF har omtalt en Række 

 Typer paa Tidselgruppen (Cynareæ, Tavle 1 — 9) og Asters- 

 gruppen (Radiatæ, Tavle 10—35). Den her afbildede Hjortetrøst 

 (Eupatorium) hører til en tredje Gruppe: Hjortetrøstgruppen 

 (Eupatoriece). 



Denne Gruppe udmærker sig ved, at alle Blomsterne i Kurven 

 er tvekønnede og rørformede, og at Argrenene er lange og smalle. 

 Den Opsvulmning af Griflen (med Fejehaar), der er ejendommelig 

 for Tidselgruppen (BNF, S. 5), mangler her. Svøbbladene er ikke 

 som hos Tidselgruppen stive og stikkende eller med frynsede Ved- 

 hæng, og Blomsterlejet er i Reglen nøgent (d. v, s. uden Børster 

 eller Avner). 



Vor nordiske Hjortetrøst (E. cannabinum L.) er den eneste 

 europæiske Art af en stor Slægt, som især er talrig i Amerika; 

 det er en 1 — IV2 m høj, fleraarig Urt med oprette Stængler, der 

 bærer modsatte, haanddelte Blade og i Spidsen en Halvskærm af 

 talrige smaa lyserøde Kurve. 



*) Vil i det følgende blive forkortet til BNF, og det er 2. Udgave, som citeres. 

 Mentz og Ostenfeld, Nordens Flora. Tillægsbind. 1 



